《题许颂慈先生评月轩诗集四首 其四》
清代·缪九畴

学诗惭愧达夫迟，六义年来始识之。布鼓雷门还自笑，白头相许订新知。

作者简介：字思范，号书屏。晚号穫堂旧主。郡诸生。精校勘之学，尝随其族父艺风太史校经数十年。故常州先哲遗书、续碑传集均列名分校，五十以后始学为诗，学力孟晋，著有穫堂旧话。穫堂诗钞衲苏词。其集陶诗一卷则与予及阳湖吴闻元合刻，名三家集陶诗。年七十一卒。